
REPUBLIKA E SHQIPËRISË

MINISTRIA E INFRASTRUKTURËS DHE ENERGJISË

                                      DREJTORIA E PËRGJITHSHME DETARE
                                                                                          Data: 01.10.2026
PROCESVERBAL
                                                      Tipi i kontratës - SHËRBIME
PËR ARGUMENTIMIN DHE MIRATIMIN E SPECIFIKIMEVE TEKNIKE DHE KRITEREVE PËR KUALIFIKIM  

OBJEKTI I PROCEDURËS:   “ Riparim dhe mirëmbajtje pajisje AIS për Drejtorinë e Përgjithshme Detare dhe Kapitenerinë e Portit Durrës, Kapiteneritë e Portit Shëngjin, Sarandë, Vlorë dhe pika Vila e Zogut 1”.
LLOJI I PROCEDURES:   Procedurë Prokurimi me Vlerë  të Vogël
Kodi përkatës në fjalorin e përbashkët të prokurimit (CPV) 31710000‐6- Pajisje Elektronike, 
50312610‐4- Mirëmbajtje e pajisjeve të teknologjisë së informacionit
	

	


I mbajtur sot më datë 01.10.2026  nga anëtarët e Komisionit të Prokurimit me Vlerë të Vogël për procedurën me objekt: “ Riparim dhe mirëmbajtje pajisje AIS për Drejtorinë e Përgjithshme Detare dhe Kapitenerinë e Portit Durrës, Kapiteneritë e Portit Shëngjin, Sarandë, Vlorë dhe pika Vila e Zogut 1 ”.
Komisioni i blerjeve me vlerë të vogël, në hartimin e kritereve të kësaj procedure prokurimi, është mbështetur në Ligjin 162, datë 23.12.2020 “Për prokurimin publik”, i ndryshuar, VKM-së Nr. 285, datë 19.05.2021 “Per miratimin  e  rregullave të prokurimit publik”, Udhëzimi i Agjencisë së Prokurimit Publik me nr.05 datë 25.06.2021 “Mbi përdorimin e procedurës së prokurimit me vlerë të vogël dhe zhvillimin e saj me mjete elektronike. 

Në bazë të nenit 21, pika 2, të Ligjit nr.162/2020 “Për prokurimin publik”, nenit 2, pika 2/c dhe nenit 78, pika 2, të VKM nr. 285, datë 19.05.2021 “Për miratimin e rregullave të prokurimit publik”, autoriteti kontraktor ”Drejtoria e Përgjithshme Detare” Durres ka hartuar procesverbalin për argumentimin dhe miratimin e specifikimeve teknike dhe kritereve për kualifikim për procedurën e sipërcituar, me përmbajtjen si më poshtë:
I. KRITERET E  KUALIFIKIMIT

Komisioni i Prokurimit me Vlerë të Vogël në mbështetje të dispozitave ligjore sa më sipërcituar  argumenton vendosjen e kritereve si më poshtë vijon:

Ofertuesi i renditur në vend të parë duhet të dorëzojë pranë autoritetit kontraktor dokumentet e kërkuara në formë të shkruar, origjinal ose fotokopje të noterizuar:
1. Formularin e çmimit të ofertës të specifikuar.
2. Vërtetim banke ku të jetë e përcaktuar numri i llogarisë dhe kodi IBAN për efekt të kryerjes së pageses në rast se shpallet fitues.
3. Vetëdeklaratë të përmbushjes së termave të referencës 

4. Vetëdeklaratë të gjendjes gjyqësore.
5. Deklaratë që nuk ndodhet në kushtet e konfliktit të interest, sipas parashikimeve ligjore në fuqi.
6. Vetëdeklaratë ku merr përsipër mirëmbajtjen e paisjeve deri në përfundim të vitit 2026.
Argumentimi: Kërkesat e mësipërme janë përcaktuar bazuar në nenin 77, të ligjit nr. 162, datë 23.12.2020 “Për prokurimin publik”,  nenin 27.
KRITERET E VECANTA
2. Kandidati/Ofertuesi duhet të dorëzojë:
2.1. Kapaciteti ekonomik dhe financiar:
Kandidati/Ofertuesi duhet të dorëzojë:
· Dëshmi për përvoja të mëparshme të realizuara me sukses me të njëjtin objekt prokurimi,
· Një vërtetim që konfirmon shlyerjen e të gjitha detyrimeve të maturuara të energjisë elektrike të kontratave të energjisë që ka operatori ekonomik që është i regjistruar në Shqipëri.

Argumentimi: Kërkesa e mësipërme është përcaktuar bazuar në vlerën e fondit limit të kësaj procedure, si dhe bazuar në nenin 77, pika 3, e LPP, si dhe nenin 41, pika 5, të VKM nr. 285, datë 19.05.2021 “Për miratimin e rregullave të prokurimit publik”.Këto kerkesa vendosen me qellim  per te garantuar qe ofertuesi vepron konfrom kereksave te legjislacionit ne fuqi, si edhe per te provuar pervojen e meparshme te  OE. 
2.2 Aftësitë teknike dhe profesionale:
Operatori ekonomik duhet të ketë në stafin e tij:

a) Të paktën 1(një) punonjës të diplomuar si inxhinier në degën elektronike, ose IT i çertifikuar për sistemet e rrjetave. 

b) Të paktën 2(dy) punonjës të certifikuar për instalimin e sistemeve AIS. 

Për të vërtetuar këtë pike operatori ekonomik duhet të paraqesë përpara Autoriteti Kontraktor listëpagesat për muajin nga JANAR- SHTATOR 2026, ku të jenë të përfshirë punonjësit me certifikimet e sipërcituara.

Argumentimi: Në bazë të pikës 4, të nenit të 77, të ligjit nr. 162, datë 23.12.2020 “Për prokurimin publik” dhe nenit 41, pika 4/c , ç), të VKM nr.285, datë 19.05.2021 “Për Miratimin e Rregullave të Prokurimit Publik”, me anë të këtij kriteri kërkohet që operatorët ekonomikë të dëshmojnë që kanë personelin e nevojshëm të kualifikuar për realizimin me sukses të kontratës.

Kërkesa të tjera të veçanta për kualifikim

· Operatori Ekonomik duhet te disponoje dhe paraqese certifikata te vlefshme:

a) Çertifikatën ISO 9001:2015 ose ekuivalente “ Për Sistemet e menaxhimit të cilësisë”,
b) Çertifikatën ISO 45001:2015 ose ekuivalente “Për Sistemi i menaxhimit të Shëndetit dhe Sigurisë në Punë”.
c) Çertifikatën ISO 27001:2013 ose ekuivalente “Për Sistemet e menaxhimit të Sigurisë së Informacionit”,

Çertifikata kërkohet të jetë e vlefshme në kohën e zhvillimit të tenderit.

Argumentimi  : Kërkesa e mësipërme është përcaktuar bazuar në nenin 79, “Standardet e sigurimit të cilësisë dhe standardet e menaxhimit mjedisor” të ligjit nr. 162, datë 23.12.2020 “Për prokurimin publik”, dhe nenin 44, të VKM nr.285, datë 19.05.2021 “Për miratimin e Rregullave të Prokurimit Publik”. Për vetë natyrën e veçantë, vendndodhjes dhe përmasat e objektit të kontratës që do të prokurohet, është tepër e rendësishme që operatorët si zbatues, të kryejnë veprimtarinë me standardet e kërkuara të cilësisë. Sistemi i menaxhimit të cilësisë, mjedisit dhe shëndetit dhe sigurisë në punë janë standarte që çdo subjekt juridik apo privat e ka qëllim në arritjen e suksesit. Këto certifikata lidhen ngushtësisht me objektin e kontratës përsa kohë do të pranohen edhe ekuivalentet e tyre dhe i shërbejnë autoritetit kontraktor për njohjen e kapaciteteve të operatorëve ekonomikë dhe të mundësisë së tyre për përmbushjen e plotë të kontratës. Referuar në nenin 79 të ligjit 162/2020, parashikohet se autoriteti kontraktor mund të kërkojë certifikata, të lëshuara nga organe të pavarura, që vërtetojnë pajtueshmërinë e kandidatit ose të ofertuesit me standardet e kërkuara të cilësisë, përfshirë edhe standardet për menaxhimin e mjedisit, shëndetit dhe sigurisë në punë.
Bazuar në njoftimin e përbashkët të APP Nr. 8480 Prot., datë 30.12.2020 dhe Drejtorisë së Përgjithshme të Tatimeve Nr. 25366 Prot., datë 30.12.2020, informojmë se për nënshkrimin e kontratës publike, në përfundim të proçedurës, operatori ekonomik duhet të ketë:

 - Kopje të çertifikatës elektronike për fiskalizimin, për tatimpaguesit që përdorin Platformën Qendrore të Faturave

 - Kopje të çertifikatës elektronike për fiskalizimin dhe kopje të vlefshme të kontratës së lidhur me shoqërinë e çertifikuar për zgjidhjen software-ike në përdorim, për tatimpaguesit që lëshojnë faturat nëpërmjet zgjidhjes software-ike.
Argumentimi:  Ky kriter vendoset në mbështetje të Ligjit Nr. 87/2019 "Për faturën dhe sistemin e monitorimit të qarkullimit", i ndryshuar, si dhe të njoftimit të përbashkët të Drejtorisë së Përgjithshme të Tatimeve dhe APP, respektivisht me Nr. 25366 Prot dhe Nr.8480 Prot, datë 30.12.2020, te njoftimi i kontratës, në seksionin “Shënime të tjera”.

Operatori ekonomik i renditur i pari, duhet të paraqitet pranë Autoritetit Kontraktor brënda 24 orëve nga momenti i publikimit në Sistemin e Prokurimit Elektronik të njoftimit të fituesit.
Në ofertën e tij, ofertuesit duhet të paraqesë të dhënat e plota të personit të kontaktit.
II. Argumentimi i termave të references
Specifikime teknike për procedurën e porkurimit blerje me vlerë të vogël me objekt “Riparim dhe Mirëmbajtje Sistemi AIS për 5 pika për Drejtorinë e Përgjithshme Detare dhe Kapiteneritë e Porteve Durrës, Sarandë, Vlorë, Shëngjin, pika Vila e Zogu 1 ”

Shërbimi i mirëmbajtjes i kërkuar do te shtrihet për 5-stacionet AIS në kapitenerit e porteve si më poshtë : 

1. Drejtoria e Përgjithshme Detare Durrës dhe Kapiteneria e Portit Durrës

2. Vila e Zogut 1, Durrës

3. Kapiteneria e Portit Vlorë 

4. Kapiteneria e Portit Sarandë 

5.Kapiteneria e Portit Shëngjin

Transponderat AIS janë të prodhuesit ELMAN, për të tillë stacione janë nevojshme verifikime të kabllimeve elektrike dhe kabllove radio të cilat duhen zëvendesuar ku konstatohen gabime gjatë transmetimit VHF apo marrjes së sinjaleve RF. 

Matjet e fuqisë në TX dhe matje të ndjeshmërisë RX të transponderave AIS, është e nevojshme ndërrimi konektoreve RF dhe shkarkuesve atmosferik të antenave. 

Zëvendësimi akumulatoreve të energjisë reservë 12V/75Ah dhe kontroll të sistemit të karikimit.

Zëvendësimi i shkarkuesve elektrik të linjes hyrëse. Konfigurime të sistemit WAN.

Zëvendësim të kablimit Ethernet nga transponderi deri tek routeri wan.

Shërbimi i mirëmbajtjes do të jetë i vlefshëm deri në përfundim të vitit kalendarik.
	Nr.
	Përshkrimi i zërit
	Njësia
	Sasia

	1
	Inspektim dhe diagnostikim i plotë i sistemit AIS në 5 pika
	shërbim
	5

	2
	Kontroll, testim dhe konfigurim i pajisjeve AIS
	shërbim
	5

	3
	Riparim/ndërrim i elementeve të dëmtuara të sistemit AIS për Kapitenerinë e Portit Shëngjin
	copë
	1

	4
	Kontroll dhe mirëmbajtje e antenës AIS dhe lidhjeve RF
	set
	5

	5
	Kontroll dhe mirëmbajtje e kabllove, konektorëve dhe linjave të komunikimit
	set
	5

	6
	Kontroll i furnizimit me energji dhe njësive mbrojtëse
	set
	5

	7
	Kontroll i komunikimit dhe transmetimit/marrjes së të dhënave AIS
	shërbim
	5

	8
	Testim funksional i sistemit pas ndërhyrjes
	shërbim
	5

	9
	Mirëmbajtje parandaluese dhe pastrim teknik i pajisjeve
	shërbim
	5

	10
	Zëvendësim i pjesëve të konsumit dhe materialeve të vogla të mirëmbajtjes
	set
	5

	11
	Përgatitja e raportit teknik për gjendjen dhe ndërhyrjet në secilën pikë
	raport
	5



